Bangerz Tour

Bangerz Tour oli yhdysvaltalaisen laulajan Miley Cyrusin helmikuussa 2014 alkanut neljäs konserttikiertue. Kiertue poikkesi laulajan aiemmista kiertueista siinä, että se oli hänen ensimmäinen maailmankiertueensa. Kiertueen tarkoituksena oli mainostaa Cyrusin neljättä studioalbumia Bangerz (2013). Kiertue alkoi 14. helmikuuta 2014 Vancouverista, Kanadasta ja jatkui sieltä Eurooppaan. Suomessa Cyrus nähtiin 1. kesäkuuta 2014 Hartwall Areenalla. Konserttishow’ta on kuvailtu muun muassa ”rivoksi”. Konsertti on ansainnut osakseen pääasiassa positiivisen vastaanoton. Kriitikot ovat kehuneet muun muassa Cyruksen lavaolemusta, laulua ja vaatevarastoa.

 Tausta 

Vuonna 2012 Cyrus ilmoitti jättävänsä musiikin taka-alalle ja musiikin teon sijaan hän ilmoitti keskittyvänsä elokuvauraansa. Samana vuonna Cyrus esiintyi muun muassa elokuvissa LOL: Laughing Out Loud ja So Undercover. Alun perin hänen piti myös toimia ääninäyttelijänä animaatioelokuvassa Hotel Transylvania, mutta hylkäsi projektin siksi, että halusi keskittyä uudelleen musiikkiin. Tammikuussa 2013 Cyrus päätti lopettaa levytyssopimuksensa Hollywood Recordsin kanssa ja vaihtoi RCA Recordsiin. Cyrus on tehnyt kolme albumia Hollywood Recordsin kanssa: Hannah Montana 2: Meet Miley Cyrus (2007), Breakout (2008) ja Can’t Be Tamed (2010). Lisäksi Hollywood Record julkaisi Cyrusin EP:n The Time of Our Lives (2009). Maaliskuussa 2013 Cyrus virallisti neljännen studioalbuminsa ja kertoi sen tulevan myyntiin vuoden 2013 lopulla.

Neljäs studioalbumi, Bangerz, julkaistiin 4. lokakuuta 2013. Albumi sijoittui parhaillaan sijalle yksi Billboard 200 -listalla ja sijoittui myös monissa muissa maissa hyville sijoille. 7. lokakuuta Cyrus vieraili Today Show'ssa, jossa hän vihjasi ensimmäisen kerran aikeistaan lähteä kiertueelle vuonna 2014. 26. lokakuuta Cyrus teki yllätysvierailun Saturday Night Livessa, jossa hän virallisti kiertueensa. 11. marraskuuta kolme kiertuetta mainostavaa mainosta julkaistiin YouTubessa.

Joulukuussa 2013 Cyrus ilmoitti, että The Blonds ja Kenzo ovat vastuussa puvustuksesta kiertueella, mutta listaan lisättiin tammikuussa 2014 myös Roberto Cavalli. Cyrus aloitti konsertin harjoitukset myöhemmin saman kuun aikana. Tammikuussa myös virallistettiin, että John Kricfalusi (ohjelman Ren ja Stimpy luoja) olisi vastuussa kiertueen kuvituksista ja animaatioista.

 Konsertin tapahtumat 


Konsertin tapahtumat ovat kaikilla pysähdyspaikoilla olleet pääasiassa samat. Erot ovat löytyneet pääasiassa vaatetuksista ja akustisen setin kappaleista. Konsertti alkaa Cyruksen sisääntulolla: Cyruksen kasvot ilmestyät valtavalle screenille, jolloin yhtye alkaa soittaa kappaletta ”SMS (Bangerz)”. Tämän aikana myös taustatanssijat ilmestyvät lavalle mitä ihmeellisimmissä puvuissa. Kappale loppuu hetkellisesti, jolloin screenillä olevan Cyruksen suu avautuu ja sen sisältä ilmestyy kieli. Cyrus ilmestyy suuaukolle ja liukuu kieltä pitkin alas aloittaen avauskappaleen ”SMS (Bangerz)” laulamisen. Heti avauskappaleen perään Cyrus esittää kappaleen ”4x4”.

Näiden kappaleiden jälkeen Cyrus vaihtaa asunsa vihreään, marijuana-inspiroituun asuun, ja esittää konsertin kolmannen kappaleen, ”Love Money Party”. Tämän esityksen aikana Cyrus istuu kultaisen auton etupellillä, mutta myöhemmin nousee seisomaan auton katolle. Kun tulee kohta, jossa Big Seanin rap-vokaalit tulevat vuoroonsa, ilmestyy lavalle jättimäinen nukke, joka esittää kyseistä artistia. Kappaleen lopuksi Cyrus hyppää auton kyydistä ja heittää dollareita yleisöön.

Pienen puheen jälkeen on vuorossa kappaleet ”My Darlin” ja ”Maybe You’re Right”. Taas Cyrus suorittaa asuvaihdoksen, jonka jälkeen on vuorossa kappale ”FU”. Tämän kappaleen aikana lavalle ilmestyy jättimäinen lohikäärme, jolle Cyrus on laulavinaan kappaleen. Tämän jälkeen Cyrus esittää kappaleen ”Do My Thang”, joka poikkeaa melko lailla studiossa työstetystä versiosta: Kappale on puoliksi studiokappaleen mukainen ja puoliksi country-henkinen. Tämän jälkeen on vuorossa kappale ”Get It Right”. Kappaleen ensimmäinen puolisko menee lavalla olevan sängyn päällä makaamiseen (sekä Cyrus että taustatanssijat). Tämän jälkeen on taas vuorossa asunvaihdos mustavalkoiseen asuun, jonka jälkeen Cyrus ilmestyy lavalle ja esittää kappaleen ”Can’t Be Tamed”. Lavalla on kappaleen aikana jättimäinen koira, joka esittää Cyruksen vastikään kuollutta Floyd-koiraa. Taas on vuorossa asuvaihdos, jonka jälkeen Cyrus esittää kappaleen ”Adore You”. Kappaleen aikana yleisössä kiertää kamera, joka kuvaa yleisöä. Cyrus kehottaa jokaista kuvattavaa suutelemaan toisiaan, riippumatta sukupuolesta, ja kuva näkyy isolla screenillä. Tämän jälkeen Cyrus esittää kappaleen ”Drive”. (Suomessa Cyrus esitti ”Adore You” -kappaleen jälkeen cover-version kappaleesta ”Lucy In The Sky With Diamonds” ja vasta tämän jälkeen kappaleen ”Drive”.)


Seuraavaksi on vuorossa asuvaihdos ja Cyrus vaihtaa samalla lavaa akustista settiä varten. Akustinen setti on vaihdellut pysähdyspaikoittain, luultavasti riippuen siitä, mitä Cyrus on halunnut sillä hetkellä laulaa. Kaikissa hän on kuitenkin esittänyt akustisen version kappaleestaan ”Rooting for My Baby”. Cyrus on esittänyt akustisen setin aikana coverit muun muassa näistä kappaleista: ”The Scientist” (alkuperäisesittäjä Coldplay); ”Hey Ya!” (alk.per. esittäjä OutKast); ”Jolene” (alk. per. esittäjä Dolly Parton); ”Summertime Sadness” (alk.per. esittäjä Lana Del Rey); ”Why’d You Only Call Me When You’re High” (alk.per. esittäjä Arctic Monkeys); ”You’re Gonna Make Me Lonesome When You Go” (alk.per. esittäjä Bob Dylan); ”Landslide” (alk.per. esittäjä (Fleetwood Mac) ja ”Wild Horses” (alk.per. esittäjä The Rolling Stones). Cyrus on esittänyt myös monia muita cover-versioita akustisen setin aikana, jotka on listattu kohtaan "kappalelista" (alapuolella).

Akustisen setin jälkeen Cyrus suorittaa asuvaihdoksen ja esittää Mike Will Made Itin kappaleen ”23”, jossa Cyrus esiintyy vierailevana artistina. Tämän jälkeen Cyrus esittää kappaleen ”On My Own”, jossa hän tanssii eläimiksi pukeutuneiden taustatanssijoidensa kanssa. Viimeinen kappale ennen encorea on ”Someone Else”, jonka aikana Cyrus ratsasti suuren hot dogin päällä. Asuvaihdoksen jälkeen on vuorossa ensimmäisen encoren kappaleet ”We Can’t Stop” ja ”Wrecking Ball”. Molemmissa hänellä on päällään valkoinen vaatetus. Näiden jälkeen on toisen ja viimeisen encoren vuoro, joka myös päättää koko konsertin: ”Party in the U.S.A.”. Tämän kappaleen aikana Cyrusilla on päällään sini-punainen asustus, peruukki ja cowboy-hattu. Cyruksen taustatanssijat ovat myös pukeutuneet Amerikka-teemaisesti, kuten vapauden patsaaksi. Loppuhuipennuksien jälkeen Cyrus ja muut poistuvat lavalta ja Willie Nelsonin kappale ”Turn Out the Lights” alkaa soida areenalla.

 Kappalelista 

 "SMS (Bangerz)"
 "4x4"
 "Love Money Party"
 "My Darlin'"
 "Maybe You're Right"
 "FU"
 "Do My Thang"
 "#GETITRIGHT"
 "Can’t Be Tamed"
 "Adore You"
 "Drive"
 "Rooting for My Baby" (Akustisen setin aikana esitetty)
 (Cyruksen esittämät coverit akustisen setin aikana ovat vaihdelleet lähestulkoon joka ilta [lukuun ottamatta 12. ja 14. kappaletta], osan niistä näet alapuolelta.)
 "Jolene" (Alkuperäisesittäjä Dolly Parton, akustisen setin aikana esitetty)
 "23"
 "On My Own"
 "Someone Else"
 "We Can’t Stop"
 "Wrecking Ball"
 "Party in the U.S.A."

 Akustisen setin aikana esitettyjä covereita 

 Esiintyessään Oaklandissa, Yhdysvalloissa Cyrus esitti cover-versiot seuraavista kappaleista: "Landslide" (alkuperäisesittäjä Fleetwood Mac) ja "Yoshimi Battles the Pink Robots" (alkuperäisesittäjä The Flaming Lips).

Esiintyessään Phoenixissa, Yhdysvalloissa Cyrus esitti cover-version kappaleesta "You're Gonna Make Me Lonesome When You Go" (alkuperäisesittäjä Bob Dylan).

Esiintyessään Las Vegasissa, Yhdysvalloissa Cyrus esitti cover-versiot seuraavista kappaleista: "Summertime Sadness" (alk.per. esittäjä Lana Del Rey), "Why'd You Only Call Me When You're High?" (alk.per. esittäjä Arctic Monkeys) ja "Ruler of My Heart" (alk.per. esittäjä Linda Ronstadt).

Esiintyessään Rosemontissa, Yhdysvalloissa Cyrus esitti cover-version Bob Dylanin kappaleesta "It Ain't Me Babe".

Esiintyessään Tulsassa, Yhdysvalloissa, Cyrus esitti cover-version Coldplayn kappaleesta "The Scientist".

Esiintyessään Houstonissa, Yhdysvalloissa Cyrus esitti cover-version Dolly Partonin kappaleesta "Love Is Like a Butterfly".

Esiintyessään Lontoossa, Englannissa Cyrus esitti cover-versiot seuraavista kappaleista: "Summertime Sadness" ja "Why'd You Only Call Me When You're High?" (Arctic Monkeys)

Esiintyessään Tukholmassa, Ruotsissa Cyrus esitti cover-versiot seuraavista kappaleista: "There Is A Light That Never Goes Out" (alk.per. esittäjä The Smiths) ja "Summertime Sadness".

Esiintyessään Helsingissä, Suomessa Cyrus esitti cover-versiot seuraavista kappaleista: "Wild Horses" (alk.per. esittäjä The Rolling Stones) ja "Lucy In The Sky With Diamonds" (alk.per. esittäjä The Beatles, ei esittänyt akustisen setin aikaan)

 Päivämäärät 
Päivämäärät saattavat muuttua.
PäiväKaupunkiMaaTapahtumapaikkaPohjois-Amerikka14. helmikuuta 2014VancouverKanadaRogers Arena16. helmikuuta 2014TacomaYhdysvallatTacoma Dome20. helmikuuta 2014AnaheimHonda Center22. helmikuuta 2014Los AngelesStaples Center24. helmikuuta 2014OaklandOracle Arena25. helmikuuta 2014San JoséSAP Center at San Jose27. helmikuuta 2014PhoenixUS Airways Center1. maaliskuuta 2014Las VegasMGM Grand Garden Arena4. maaliskuuta 2014DenverPepsi Center6. maaliskuuta 2014OmahaCenturyLink Center Omaha7. maaliskuuta 2014ChicagoAllstate Arena9. maaliskuuta 2014MilwaukeeBMO Harris Bradley Center10. maaliskuuta 2014St. PaulXcel Energy Center12. maaliskuuta 2014DallasAmerican Airlines Center13. maaliskuuta 2014TulsaBOK Center15. maaliskuuta 2014San AntonioAT&T Center16. maaliskuuta 2014HoustonToyota Center18. maaliskuuta 2014New OrleansNew Orleans Arena20. maaliskuuta 2014TampaTampa Bay Times Forum22. maaliskuuta 2014MiamiAmerican Airlines Arena24. maaliskuuta 2014OrlandoAmway Center25. maaliskuuta 2014AtlantaPhilips Arena29. maaliskuuta 2014Montreal KanadaBell Centre31. maaliskuuta 2014TorontoAir Canada Centre2. huhtikuuta 2014Boston YhdysvallatTD Garden3. huhtikuuta 2014East RutherfordIzod Center5. huhtikuuta 2014New YorkBarclays Center7. huhtikuuta 2014CharlotteTime Warner Cable Arena8. huhtikuuta 2014RaleighPNC Arena10. huhtikuuta 2014Washington, DCVerizon Center12. huhtikuuta 2014DetroitThe Palace of Auburn Hills13. huhtikuuta 2014ColumbusValue City Arena15. huhtikuuta 2014Kansas CitySprint Center16. huhtikuuta 2014St. LouisScottrade Center18. huhtikuuta 2014NashvilleBridgestone Arena19. huhtikuuta 2014LouisvilleKFC Yum! Center22. huhtikuuta 2014PhiladelphiaWells Fargo Center24. huhtikuuta 2014UniondaleNassau Veterans Memorial ColiseumEurooppa2. toukokuuta 2014AmsterdamAlankomaatZiggo Dome4. toukokuuta 2014AntwerpenBelgiaSportpaleis 6. toukokuuta 2014 LontooYhdistynyt kuningaskunta The O2 Arena10. toukokuuta 2014LeedsFirst Direct Arena12. toukokuuta 2014GlasgowThe SSE Hydro14. toukokuuta 2014ManchesterPhones 4U Arena16. toukokuuta 2014BirminghamNational Indoor Arena19. toukokuuta 2014BelfastOdyssey Arena20. toukokuuta 2014DublinIrlantiThe O2 (Dublin)23. toukokuuta 2014MontpellierRanskaPark&Suites Arena24. toukokuuta 2014LyonHalle Tony Garnier26. toukokuuta 2014KölnSaksaLanxess Arena28. toukokuuta 2014OsloNorjaTelenor Arena30. toukokuuta 2014TukholmaRuotsiGloben1. kesäkuuta 2014HelsinkiSuomiHartwall Areena4. kesäkuuta 2014KööpenhaminaTanskaForum Copenhagen6. kesäkuuta 2014FrankfurtSaksaFesthalle7. kesäkuuta 2014ZürichSveitsiHallenstadion8. kesäkuuta 2014MilanoItaliaMediolanum Forum10. kesäkuuta 2014WienItävaltaWiener Stadthalle13. kesäkuuta 2014BarcelonaEspanjaPalau Sant Jordi

 Peruutetut konsertit 
+ Lista peruutetuista konserteista, joissa näkyy päivämäärä, kaupunki, maa, areena ja syy peruumiselle. Päivä Kaupunki Maa Tapahtumapaikka Syy 25. huhtikuuta 2014 Mashantucket Yhdysvallat Foxwoods Resort Casino Vakava allergiakohtaus

 Kuvia konserttikiertueesta 

 Lähteet 

Luokka:Miley Cyrusin konserttikiertueet
Luokka:Vuoden 2014 konserttikiertueet